A Világ Kialakulása

Ez a Világ és az Istenek konkrét kialakulása, amely különbözhet a külöböző népek vallásával és eredettörténetével.

A Kezdetek Előtt
Kezdetben csak egy Törény létezett és egy Sík volt, Chaos, az Elvetett, egy tudatlan, ösztöntelen massza, amely bár létezett, de üres volt. Maga volt a világ, amely homogén, egyforma és egységes, Rendszer nélküli.

Azonban a világ mindig rendre törekszik, ezért a Chaos rendeződni kezdett, egyre bonyolultabbá vált, és egyre több Törvényt hozott létre magából, így kikristályosodott és három Síkra szakadt, és létrejött Apetul Ess, a Határtalan, és Neh’sehys, a Tisztító, valamint Equis, a Meg Nem Született, Chaos maradéka, a Fizikai Sík, maga a világ.

Teremtés és Pusztítás
Apetul Ess, a Határtalan maga a Teremtés Ösztöne, melyből folyamatosan létrejönnek újabb és újabb dolgok, hogy megtöltsék a Világot. Ám Chaos rendre törekszik, és tudja, hogy ami megteremttetik annak egyszer pusztulnia kell, hogy megmaradjon az egyensúly. Ezért Apetul Essel együtt levált róla Neh’sehys, a Tisztító is. Neh’sehys ösztöne, hogy a Világnak és minden síkjának Pusztulnia kell, ezért folyamatosan pusztítja azt, és egyetlen célja, hogy találkozzon Apetul Essszel a Fizikai Síkon. Neh’sehys és Apetul Ess is tudatában van annak, hogy ha ők ketten találkoznak a Fizikai Síkon, egyesülnek Equisszel, minden rendszer elpusztul, és a világ visszazuhan Chaosba. Ezért Neh’sehys és minden gyermeke ösztönösen arra törekszik, hogy újra találkozhassanak Equisszel és Apetul Esszel, míg Apetul Ess ennek elkerülésére. Synria minden kultúrájában Apetul Ess testesíti meg a Jóságot és a teremtést, míg Neh’sehys az eredendő Gonoszt és az Apokalipszist.

Az Élet, a Test és új Istenek születése
A Teremtés és a Pusztulás Harmóniájának hála a Világ tovább fejlődött. Kialakult az Élet, így Equisről újabb két sík vált le. Létrejött Beo, az Újjászületett, a Test, és Jie Jerjer, az Engesztelhetetlen, a Lélek. Mikor az első élőlény teste megalakult született meg Beo, és mikor az első élőlény hallgatott az ösztöneire, jött világra Jie Jerjer. Ezek az Istenek már felfogták maguk körül a világot és a rendszerét, tanultak és fejlődtek, így maguk az élőlények is fejlődtek, és ahogy a Világ egyre jobban bonyolódott, és az Élet a Teremtés és Pusztítás törvényei szerint folytatódott, új síkok és új Istenek jöttek létre.

A Teremtés és az Akarat harmóniájából létrejött a Rend Síkja, Paladynne, az Abszolút. A Pusztítás és a Test harmóniájából a Halál Síkja, Xyertiram, a Pestis. A Pusztítás és az Akarat harmóniájából a Vér Síkja, Britunis, a Börtönőr. A Teremtés és a Test harmóniájából meg az Álmok és a Fejlődés Síkja, Vantall, a Külöc. Ezen törvények létezésének köszönhetően létrejöttek Synia civilizációi, melyek a világot alakították és uralták.

Emberi Síkok
A Civilizációk konfliktusai új Törvényeket hoztak a világba, így jelent meg a Háború Síkja a Kateris, az Ármány, és a Béke Síkja Ylyya, a Csiszolatlan. Ő kettejük harca alakítja minden Civilizáció történelmét.